joelniklaus/EU_Wikipedias huggingface dataset:
Ford Focus

Το Ford Focus είναι μικρομεσαίο αυτοκίνητο της κατηγορίας C, που κατασκευάζεται από την αυτοκινητοβιομηχανία Ford, κυρίως από τη γερμανική πλευρά της, καθώς και από άλλα παρακλάδια της Ford σε άλλες ηπείρους. Το αρχικό Focus σχεδιάστηκε κυρίως από την Ford Ευρώπης και ειδικότερα από γερμανικές και βρετανικές ομάδες εξέλιξης, με σκοπό να γίνει ένα πραγματικά «παγκόσμιο αυτοκίνητο» της Ford. Η επικεφαλής του σχετικού πρότζεκτ που οδήγησε στη δημιουργία του πρώτου Ford Focus ήταν η Rose Mary Farenden.

Η πρώτη γενιά του μοντέλου, κυκλοφόρησε τον Οκτώβριο του 1998 στην Ευρώπη και τον Σεπτέμβριο του 1999 στη Βόρεια Αμερική. Αντικατέστησε το Ford Escort ευρωπαϊκής κατασκευής, ενώ στην Ασία και στην Ωκεανία αντικατέστησε το Ford Laser, που ήταν μια εκδοχή του Mazda 323, και στη Βόρεια Αμερική ήταν ο διάδοχος του αμερικανικού Escort, το οποίο βασιζόταν επίσης στο Laser. Η απόφαση της Ford να ονομάσει το νέο μοντέλο «Focus» ελήφθη μόλις στις αρχές του 1998, καθώς προηγουμένως τα ανώτατα στελέχη της Ford σκόπευαν να διατηρήσουν την ονομασία «Escort» και στη νέα γενιά των μικρομεσαίων τους αυτοκινήτων.

Διεθνώς, οι κυριότεροι ανταγωνιστές του Focus είναι το Volkswagen Golf και το Opel Astra.

Διαθεσιμότητα 
Διαχρονικά, το Focus διατίθεται στις περισσότερες αγορές παγκοσμίως, ως ο διεθνής εκπρόσωπος της εταιρείας στη μικρομεσαία κατηγορία C. Ειδικότερα όμως στη Βόρεια Αμερική κατασκευάστηκε και διατέθηκε μόνο η πρώτη και η τρίτη γενιά του μοντέλου, καθώς στη δεύτερη γενιά είχε κυκλοφορήσει ένα εντελώς διαφορετικό μοντέλο υπό την ονομασία Focus, μεταξύ των ετών 2007 και 2010, ενώ η τέταρτη γενιά του δεν κυκλοφόρησε ποτέ στην ήπειρο αυτή, καθώς η παραγωγή του Focus αμερικανικής κατασκευής έληξε οριστικά στις 4 Μαΐου 2018.

Σημερινή γενιά 
Η τέταρτη και σημερινή γενιά του Focus αποκαλύφθηκε επίσημα στις 10 Απριλίου 2018, όταν και παρουσιάστηκε η εκδοχή για την Ευρώπη και την Ασία, με τη μαζική παραγωγή του να ξεκινάει μέσα στο 2018 στη Γερμανία και στην Κίνα, ενώ η εξαγωγή του στην Αυστραλία (απευθείας από το εργοστάσιο στη Γερμανία) ξεκίνησε τον Νοέμβριο του 2018.

Σύμφωνα με επίσημη δήλωση του επικεφαλής της Ford Ευρώπης, Stuart Rowley, στις 22 Ιουνίου 2022, θα είναι και η τελευταία γενιά του μοντέλου, καθώς θα διακοπεί οριστικά το 2025 χωρίς διάδοχο. Ο λόγος είναι η διαρκής πτώση των πωλήσεών του, καθώς το αγοραστικό κοινό στρέφεται ολοένα και περισσότερο στα SUV και στα crossover.

Διακρίσεις 
Η πρώτη γενιά του Focus κέρδισε το ευρωπαϊκό βραβείο του Αυτοκινήτου της Χρονιάς για το 1999 και μάλιστα με συντριπτική διαφορά, αποσπώντας 444 πόντους, έναντι 269 του Opel Astra δεύτερης γενιάς.

Μοντέλα Ford Focus

Πωλήσεις 

Οι χρονολογίες δίνονται σε ημερολογιακά έτη και όχι σε σεζόν (model years).

Παραπομπές

Βιβλιογραφία 
 Automobil Revue. Katalog 2003, 2010 & 2014.

Εξωτερικοί σύνδεσμοι 

 Τεχνικά χαρακτηριστικά του Ford Focus 
 Η επίσημη ελληνική ιστοσελίδα του Ford Focus

Μοντέλα Ford
Μικρομεσαία αυτοκίνητα
Γερμανικά αυτοκίνητα
Αμερικανικά αυτοκίνητα
Αυτοκίνητα ράλλυ
ΦΣΦ Φραγκφούρτης

Η ΦΣΦ Φραγκφούρτης είναι μια γερμανική ποδοσφαιρική ομάδα από τη Φραγκφούρτη. Ιδρύθηκε το 1899. Η ομάδα αγωνίζεται στη σκιά της μεγαλύτερης και πολύ πετυχημένης Άιντραχτ Φραγκφούρτης. Η ΦΣΦ Φραγκφούρτης διέθετε επίσης μια πετυχημένη γυναικεία ποδοσφαιρική ομάδα αλλά διαλύθηκε το 2006. 

Η ομάδα ήταν ένα από τα ιδρυτικά μέλη της Nordkreis-Liga το 1909, όταν το ποδόσφαιρο ξεκίνησε είναι πιο οργανωμένο στη Νότια Γερμανία. Ήταν φιναλίστ του πρωταθλήματος ποδοσφαίρου Γερμανίας το 1925. Επίσης, έχει κατακτήσει το Κύπελλο Γερμανίας (ποδόσφαιρο ανδρών) το 1938. Από την περίοδο 2008-09 η ομάδα συμμετέχει στη 2η Μπούντεσλιγκα.

Διακρίσεις

Πρωτάθλημα
 Πρωτάθλημα ποδοσφαίρου Γερμανίας
 Φιναλίστ: 1925
 Southern German championship
 Πρωταθλήτρια: 1933
 German amateur champions
 Πρωταθλήτρια: 1972
 Nordkreis-Liga (I)
 Πρωταθλήτρια: 1917
 Φιναλίστ: 1911, 1916, 1918
 Kreisliga Nordmain (I)
 Πρωταθλήτρια: 1923
 Φιναλίστ: 1920
 Bezirksliga Main (I)
 Πρωταθλήτρια: 1924, 1925, 1926, 1927
 Bezirksliga Main-Hessen (I)
 Πρωταθλήτρια: 1933
 2nd Oberliga Süd (II)
 Πρωταθλήτρια: 1963
 Oberliga Hessen (III-IV)
 Πρωταθλήτρια: 1969, 1973, 1975, 1982, 1994, 1998, 2007, 2010‡
 Φιναλίστ: 1993, 2002, 2005, 2006
 Verbandsliga Hessen-Süd (VI)

Κύπελλα
 Κύπελλο Γερμανίας (ποδόσφαιρο ανδρών)
 Πρωταθλήτρια: 1938
 Κύπελλο Έσσης
 Νικήτρια: 1990
 Πρωταθλήτρια: 1982, 1986, 2006

Παραπομπές

Εξωτερικοί σύνδεσμοι
 Official website 
 FSV Frankfurt at Weltfussball.de 
 Das deutsche Fußball-Archiv  historical German domestic league tables

ΦΣΦ Φραγκφούρτης
Ποδοσφαιρικές ομάδες Γερμανίας
Ιδρύσεις ποδοσφαιρικών ομάδων το 1899
Επαρχία Γκίρνε

Η Επαρχία Γκίρνε (τουρκικά: Girne İlçesi, ) είναι η γεωγραφική ζώνη της Κερύνειας όπως την ονομάζει η Τουρκική Δημοκρατία της Βόρειας Κύπρου (ΤΔΒΚ) δηλαδή το ψευδοκράτος που δημιούργησε η Τουρκία στο κατεχόμενο βόρειο τμήμα της Κυπριακής Δημοκρατίας μετά την Τουρκική Εισβολή. Έχει έκταση 690 τετραγωνικά χιλιόμετρα.

Εδαφικώς αντιστοιχεί εκ του νόμου σε ολόκληρη την περιοχή της Επαρχίας Κερύνειας της Κυπριακής Δημοκρατίας.

Παραπομπές

Επαρχίες της Τουρκικής Δημοκρατίας της Βόρειας Κύπρου
Επαρχία Γκίρνε
ΦΚ Χάνσα Ρόστοκ

Η Χάνσα Ρόστοκ (γερμανικά: Hansa Rostock) είναι γερμανική ποδοσφαιρική ομάδα από την πόλη Ρόστοκ. Είναι μία από τις πιο πετυχημένες ομάδες από τη Λαϊκή Δημοκρατία της Γερμανίας με πολλές συμμετοχές στη Μπουντεσλίγκα. Ο σύλλογος διαθέτει περίπου 10.500 μέλη. Έδρα της ομάδας είναι το Όστζεεσταντιον, χωρητικότητας 29.000 θεατών. 

Έχει κατακτήσει 5 φορές την Ομπερλίγκα. Επιπρόσθετα, έχει κατακτήσει 1 φορά το Κύπελλο Λ.Δ. Γερμανίας (ποδόσφαιρο ανδρών) το 1991, ενώ ήταν φιναλίστ 5 σε πέντε διοργανώσεις. Έχει ακόμη ένα πρωτάθλημα στη 2η Μπούντεσλιγκα.

Ιστορία 
Την 1η Νοεμβρίου 1954 ιδρύθηκε ο σύλλογος «Σπόρτκλουμπ Έμπορ Ροστόκ» (Sportclub Empor Rostock). Η ομάδα ποδοσφαίρου, ωστόσο, δεν είχε τη δυνατότητα να μετέχει στις τοπικές Betriebssportgemeinschaften όπως η ομάδα του τμήματος χειροσφίρισης, οπότε πραγματοποιήθηκε αλλαγή έδρας της ομάδας ΜΣΓ Έμπορ Λάουτερ (BSG Empor Lauter) από το Λάουτερ στο Ρόστοκ.

Η περιοχή γύρω από το Λάουτερ, κοντά στα τσεχικά σύνορα, εκπροσωπούνταν στο ποδόσφαιρο της Ανατολικής Γερμανίας από ανταγωνιστικές ομάδες, συμπεριλαμβανομένων των Βίζμουτ Άουε, Φόρτσριτ Μέρανε και Μότορ Ζβίκαου, έτσι ο πολιτικός Καρλ Μέις διέταξε την εκ νέου μετακίνηση των ποδοσφαιριστών της Έμπορ Λάουτερ, υπό τις μάταιες διαδηλώσεις των τοπικών υποστηρικτών της ομάδας, προς Ρόστοκ. Αυτό δεν ήταν ένα ασυνήθιστο περιστατικό ποδόσφαιρο της Ανατολικής Γερμανίας, καθώς οι σύλλογοι τακτικά μετονομάζονταν ή άλλαζαν έδρα από πόλη σε πόλη, υπό την καθοδήγηση των κομμουνιστών αξιωματούχων.

Η μεταφορά της ομάδας του Λάουτερ στο Ρόστοκ την περίοδο 1954-1955, οδήγησε στην εξαφάνιση του συλλόγου από το άθλημα. Ένας νέος σύλλογος ιδρύθηκε το 1956 ως ΜΣΓ Έμπορ Λάουτερ και την 1η Αυγούστου του 1990, με βάση την παράδοση της αρχικής ομάδας, αγωνίστηκε ως Λάουτερεν Σπόρτφεραϊν Βικτόρια 1913 (Lauterer Sportverein Viktoria 1913).

Μετεγκατάσταση στο Ροστόκ 
Το ποδοσφαιρικό τμήμα του συλλόγου «Σπόρτκλουμπ Έμπορ Ροστόκ» (Sportclub Empor Rostock) πήρε τη θέση του πρώην συλλόγου του Λάουτερ, το Νοέμβριο του 1954. Η αναδιοργάνωση του αθλητισμού της Ανατολικής Γερμανίας το 1965, οδήγησε το ποδοσφαιρικό τμήμα του συλλόγου να γίνει ανεξάρτητο με την ονομασία «Χάνσα Ρόστοκ» (Hansa Rostock), η οποία χαρακτηρίστηκε ως ένας από τους 11 συλλόγους της χώρας, που προορίζονταν να αναδείξουν τα ταλέντα για την ανάπτυξη μιας ισχυρής εθνικής ομάδας της Ανατολικής Γερμανίας. Η ονομασία του νέου συλλόγου προήλθε από τη γερμανική Χάνσα.

Λογότυπο 
Το λογότυπο του συλλόγου όπως έχει εξελιχθεί με το πέρασμα του χρόνου. Κύριο στοιχείο του αποτελεί ένα καράβι, στο πανί του οποίου υπάρχει το εραλδικό σχέδιο της πόλης Ρόστοκ.

Επιτυχίες

Εγχώριες

Γερμανία
2. Μπουντεσλίγκα
 Πρωταθλήτρια (1): 1995

Ανατολική Γερμανία
Ομπερλίγκα
Πρωταθλήτρια (5): 1955, 1962, 1963, 1964, 1968
Νοτιοανατολική Ομπερλίγκα (αντικατέστησε την Ομπερλίγκα)
Πρωταθλήτρια (1): 1991
Κύπελλο Ανατολικής Γερμανίας
Κυπελλούχος (1): 1991
Φιναλίστ (5): 1955, 1957, 1960, 1967, 1987

Παραπομπές

Εξωτερικοί σύνδεσμοι
 

ΦΚ Χάνσα Ρόστοκ
Ιδρύσεις ποδοσφαιρικών ομάδων το 1965
ΦΚ Ενεργκί Κότμπους

Η ΦΚ Ενεργκί Κότμπους (γερμανικά: FC Energie Cottbus) είναι μια γερμανική ποδοσφαιρική ομάδα από την πόλη Κότμπους. Ιδρύθηκε το 1963 σαν SC Cottbus στην Ανατολική Γερμανία. Το 1954 συμμετείχε στην Ομπερλίγκα, όπου καταταγόταν στα μέσα του βαθμολογικού πίνακα. Τη δεκαετία του 1960 έπεσε μέχρι την τέταρτη κατηγορία της χώρας. Το 1990, με τη Γερμανική επανένωση, η ομάδα πήρε το όνομα FC Energie. Αρχικά κατάφερε να προβιβαστεί από τις μικρές κατηγορίες και κέρδισε τη συμμετοχή της στη 2η Μπούντεσλιγκα το 1997. Το 2000 κατάφερε να προβιβαστεί στη Μπουντεσλίγκα, παραμένοντας για τρία χρόνια. Την περίοδο 2005-2006 συμμετείχε εκ νέου στο Γερμανικό πρωτάθλημα ποδοσφαίρου ανδρών 2005-2006, όπως και την  επόμενη χρονιά. Η ΦΚ Ενεργκί Κότμπους είναι η μόνη ομάδα από τη Λαϊκή Δημοκρατία της Γερμανίας που έχει αγωνιστεί στη Μπουντεσλίγκα. Η γερμανίδα καγκελάριος Άνγκελα Μέρκελ είναι επίτιμο μέλος του συλλόγου.

Επιτυχίες 
 Κύπελλο Γερμανίας
Φιναλίστ (1): 1996/1997
 Ρεγκιονάλιγκα Νόρντοστ
Νικήτρια (1): 1996/1997

Παραπομπές

Εξωτερικοί σύνδεσμοι 
 

 
Ιδρύσεις ποδοσφαιρικών ομάδων το 1966
ΦΚ Άουγκσμπουργκ

Η ΦΚ Άουγκσμπουργκ (γερμανικά: FC Augsburg) είναι γερμανική ποδοσφαιρική ομάδα από το Άουγκσμπουργκ. Η ομάδα ιδρύθηκε το 1907 ως Αλεμάνια Άουγκσμπουργκ (Fußball-Klub Alemania Augsburg). Από το 1921 έως το 1969 ονομαζόταν ΜΚ Άουγκσμπουργκ (BC Augsburg). Ο σύλλογος έχει σήμερα περίπου 13.500 εγγεγραμμένα μέλη και πάνω από 75 επίσημες λέσχες φιλάθλων.

Η ομάδα συμμετείχε κυρίως στην δεύτερη και τρίτη κατηγορία, ακόμα και στην τέταρτη για δύο περιόδους. Στο τέλος της περίοδου 2010/11 κατάφερε να προβιβαστεί στη Μπούντεσλιγκα για πρώτη φορά. Από το 2009 έδρα της ομάδας είναι η WWK Arena. Με τη διαχείρηση της επαγγελματικής ομάδας είναι επιφορτισμένη η εταιρεία Fußball-Club Augsburg 1907 GmbH & Co. KGaA. Αγωνίζεται στην Μπούντεσλιγκα, την ανώτατη ποδοσφαιρική κατηγορία της Γερμανίας.

Τίτλοι

Πρωταθλήματα
 2. Μπούντεσλιγκα
 Φιναλίστ: 2011
 Ρεγκιονάλλιγκα Σιντ (Β-Γ)
 Πρωταθλήτρια: (2) 1974, 2006
 Μπάγερνλιγκα (Γ-Δ)
 Πρωταθλήτρια: (5) 1973, 1980, 1982, 1994, 2002
 Φιναλίστ: 1985

Κύπελλο
 Κύπελλο Σουηβίας
 Κυπελλούχος: (13) 1969–1972, 1980, 1986, 1988, 1993, 1996, 1999, 2002, 2004, 2005
 Φιναλίστ: 1992

Παραπομπές

Εξωτερικοί σύνδεσμοι

 

Ιδρύσεις ποδοσφαιρικών ομάδων το 1907
ΦΚ Άουγκσμπουργκ
ΦΚ 08 Χόμπουργκ

Η ΦΚ 08 Χόμπουργκ είναι γερμανική ποδοσφαιρική ομάδα. Ιδρύθηκε στις 15 Ιουνίου 1908 από μια ομάδα δεκαεφτάχρονων ανδρών μιας τοπικής pub. Αγωνίζεται στη Regionalliga Südwest. Έχει τρεις συμμετοχές στη Μπουντεσλίγκα τη δεκαετία του 1980 (1986-87, 1987-88, 1989-90). Επιπρόσθετα, έχει κατακτήσει τη 2η Μπούντεσλιγκα το 1986. Αγωνίζεται στο Waldstadion Homburg χωρητικότητας 21813 θεατών. Χρώματα της ομάδας είναι το πράσινο και το άσπρο.

Εξωτερικοί σύνδεσμοι 
 Official website 
 The Abseits Guide to German Soccer
 FC 08 Homburg at Weltfussball.de
 Das deutsche Fußball-Archiv historical German domestic league tables 

ΦΚ 08 Χόμπουργκ
Ιδρύσεις ποδοσφαιρικών ομάδων το 1908
1. ΦΚ Ουνιόν Βερολίνου

Η 1. ΦΚ Ουνιόν Βερολίνου (γερμανικά: 1. FC Union Berlin) είναι γερμανικός ποδοσφαιρικός σύλλογος από το Βερολίνο. Η ομάδα ιδρύθηκε το 1966 στη Λαϊκή Δημοκρατία της Γερμανίας. Συμμετέχει στην Μπούντεσλιγκα. Έδρα της είναι το Στάντιον Αν ντερ Άλτεν Φέρστεραϊ. Η ομάδα έχει κερδίσει 1 Κύπελλο Ανατολικής Γερμανίας το 1968 ενώ ήταν και φιναλίστ το 1986. Επίσης, τερμάτισε δεύτερη στο Πρωτάθλημα Γερμανίας το 1923 και ήταν φιναλίστ του Κυπέλλου Γερμανίας το 2001. Επιπρόσθετα, έχει ένα τρόπαιο πρωταθλήματος της 3. Λίγκα το 2009.

Επιτυχίες

Πρωταθλήματα 
 Πρωτάθλημα Γερμανίας
 Δεύτερη θέση (1): 1923
 3. Λίγκα
 Πρωταθλήτρια (1): 2009
 Πρωτάθλημα Βραδεμβούργου
 Πρωταθλήτρια (2): 1920, 1923
 Γκαουλίγκα Μπερλίν-Μπράντενμπουργκ
 Πρωταθλήτρια (1): 1940
 Ομπερλίγκα Μπερλίν (1945–63)
 Πρωταθλήτρια (1): 1948

Κύπελλα 
 Κυπέλλου Γερμανίας
 Δεύτερη θέση (1): 2001
 Κύπελλο Ανατολικής Γερμανίας
 Κυπελλούχος (1): 1968
 Δεύτερη θέση (1): 1986
 Κύπελλο Βερολίνου
 Κυπελλούχος (5): 1947, 1948, 1994, 2007, 2009

Παραπομπές

Εξωτερικοί σύνδεσμοι 

 

1. ΦΚ Ουνιόν Βερολίνου
Ιδρύσεις ποδοσφαιρικών ομάδων το 1906
Ιδρύσεις ποδοσφαιρικών ομάδων το 1966
Αθλητισμός στο Βερολίνο
Ποδόσφαιρο στην Ανατολική Γερμανία
1. ΦΚ Σβάινφουρτ 05

Η 1. ΦΚ Σβάινφουρτ 05 είναι γερμανική ποδοσφαιρική ομάδα από την πόλη Σβάινφουρτ. Η ομάδα ιδρύθηκε στις 5 Μαΐου 1905 και αγωνιζόταν στα τοπικά πρωταθλήματα. Το 1964 συμμετείχε στη Regionalliga Süd, η οποία ήταν η δεύτερη κατηγορία της Γερμανίας, αλλά δεν κατάφερε να προβιβαστεί στην ανώτατη κατηγορία. Μετά το 1976, λόγω οικονομικών προβλημάτων, υποβιβάστηκε στην τρίτη και τέταρτη κατηγορία με εξαίρεση δύο χρονιές (1990-91, 2001-02) που συμμετείχε στη 2η Μπούντεσλιγκα. Έδρα της ομάδας είναι το Στάδιο Βίλι Ζαχς χωρητικότητας 15000 θεατών. Χρώματα της ομάδας είναι το πράσινο και το άσπρο.

Εξωτερικοί σύνδεσμοι
Official team site
The Abseits Guide to German Soccer
1. FC Schweinfurt 05 profile at Weltfussball.de

Ιδρύσεις ποδοσφαιρικών ομάδων το 1905
1. ΦΚ Σβάινφουρτ 05
Ρουστέμ Πασάς

Ο Νταμάτ Ρουστέμ Πασάς (Τούρκικα:Damat Rüstem Paşa) (;1500 - 10 Ιουλίου 1561) ήταν Μεγάλος Βεζίρης στην εποχή του Σουλεϊμάν Α΄ και ονομάστηκε νταμάτ (γαμπρός) γιατί παντρεύτηκε την κόρη του σουλτάνου Μιχριμάχ Σουλτάν.

Βιογραφία

Ο Ρουστέμ Οπούκοβιτς (Rüstem Opuković),όπως ήταν το πραγματικό του ονοματεπώνυμο,γεννήθηκε το 1500 στην Σκραντίν της Κροατίας.Σε μικρή ηλικία πωλήθηκε στην Κωνσταντινούπολη και με τα χρόνια απέκτησε μια σπουδαία στρατιωτική καριέρα.Στις 26 Νοεμβρίου 1539 ο Ρουστέμ παντρεύτηκε την κορη του Σουλεϊμάν Α΄ του Μεγαλοπρεπούς,Μιχριμάχ Σουλτάν.Ο Ρουστέμ πήρε 2 φορές τον τίτλο του Μεγάλου Βεζύρη,την πρώτη φορά απο το 1544 μέχρι το 1553 και τη δεύτερη απο το 1555 μέχρι το 1561 όπου πέθανε.Ο Ρουστέμ δεν δεχόταν δωροδοκίες όπως πολλοί πρέσβεις έχουν καταγράψει. Μόνο από την ευλογία του Τασλιτσαγλί Γιαχιά υπάρχει τέτοια αναφορά, η οποία έγινε μετά τον θάνατο του Πρίγκιπα Μουσταφά και με την προσπάθεια να δυσφημίσει τον γεναιόδωρο και τίμιο βεζίρη.Έτσι ο Ρουστέμ πασάς διέθεσε ένα μέρος της περιουσίας του για να χτιστούν τζαμιά,σχολεία και άλλα κτήρια.Ακόμα και μέχρι το τέλος της ζωής του στις 10 Ιουλίου 1561 ο Ρουστέμ είχε διατηρήσει αυτή την τεράστια περιουσία.Ο Ρουστέμ Πασάς με την Μιχριμαχ Σουλτάν απέκτησαν 3 παιδιά:την Αϊσέ Χιουμασάχ Σουλτάν,τον Σουλτανζάντε Μουράτ Μπέη και τον Σουλτανζάντε Μεχμέτ Μπέη.

Το Τέμενος Ρουστέμ Πασά (τούρκικα:Rüstem Paşa Camii) είναι ένα Οθωμανικό τέμενος στην συνοικία Φατίχ και χτίστηκε,με εντολή του Σουλεϊμάν,απο τον διάσημο αρχιτέκτονα Μιμάρ Σινάν.Το τέμενος χτίστηκε απο το 1561 μέχρι το 1563.Ο Ρουστέμ Πασάς τάφηκε στο Τέμενος Σεχσαντέ.

Δείτε επίσης
Μεγάλος Βεζίρης
Κατάλογος Μεγάλων Βεζίρηδων

Παραπομπές

Μεγάλοι Βεζίρηδες
Σουλεϊμάν Α΄ ο Μεγαλοπρεπής
Πολυπλάτανος Ημαθίας

Ο Πολυπλάτανος (τ. Βέτσιστα Βοδενών) είναι χωριό του Νομού Ημαθίας, στα όρια με το Νομό Πέλλας. Ο πληθυσμός του είναι σύμφωνα με την απογραφή του 2011 767 κατοίκοι. Ανήκε στον Δήμο Ειρηνούπολης από το 1986, αλλά από το 2011 ανήκει στον Δήμο Ηρωικής Πόλεως Νάουσας. Το σύγχρονο όνομά του το πήρε το 1926 από την επιτροπή τοπωνυμίων επειδή έχει πολλά πλατάνια. Γειτονικό του χωριό είναι το Αγγελοχώρι (τ. Βέτσιστα Ημαθίας). Σημαντική στιγμή για το χωριό ήταν η εγκατάσταση προσφύγων τη περίοδο 1922-1924, που αναμίχθηκαν με τον πληθυσμό των ντόπιων (που ομιλούσαν τη Σλαβομακεδονική διάλεκτο). Από το 1950 μέχρι την ένταξη στο δήμο Ειρηνούπολης ήταν αυτόνομη κοινότητα. Το 1963 ανακαλύφθηκαν στη θέση τουμπίτσα ίχνη νεολιθικού οικισμού, κάθως βρέθηκαν αγγεία και εργαλεία που χρονολογούνται από την 5η χιλιετία π.Χ.. 
Στην μέση της πλατείας του έχει το σύμβολο της Μακεδονίας. Από το χωριό περνάει η Τάφρος 66 (από το 1932 που αποξηράνθηκε η  λίμνη Γιαννιτσών, στις παρυφές της οποίας βρισκόταν το χωριό) που ενώνεται με τον Αλιάκμονα και στην οποία καταλήγουν βιομηχανικά απόβλητα. Στο χωριό λειτουργεί εξαθέσιο δημοτικό σχολείο και νηπιαγωγείο. Η οικονομία του χωριού είναι γεωργική, με καλλιέργεια νεκταρινιών και ροδάκινων.

Πηγές 
 Τοπική Κοινότητα Πολυπλατάνου Δήμος Ηρωικής Πόλης Νάουσας

Χωριά του νομού Ημαθίας
Δήμος Νάουσας
Εμμανουήλ Βαζαίος

Ο Εμμανουήλ Βαζαίος γεννήθηκε στη Σαντορίνη το 1899 και ήταν αξιωματικός του Ελληνικού Στρατού και στα χρόνια της γερμανικής κατοχής στρατιωτικός διοικητής του 6ου Συντάγματος του ΕΛΑΣ Πελοποννήσου με το προσωνύμιο «Καπετάν Βαζαίος».

Στρατιωτική σταδιοδρομία
Φοίτησε στην Ελληνογαλλική Εμπορική Σχολή Σαντορίνης και κατόπιν δούλεψε ως διερμηνέας στη γαλλική ναυτική αποστολή και έπειτα στο εμπορικό γραφείο της γαλλικής πρεσβείας. Το 1919 κατετάγη στο στρατό όπου και παρέμεινε έως και τον Ελληνοϊταλικό πόλεμο. Έλαβε μέρος στη Μικρασιατική Εκστρατεία. Το 1932 παρακολούθησε τη Σχολή Τοπογραφίας της Γεωγραφικής Υπηρεσίας Στρατού. Παντρεύτηκε στη Θήρα το 1936 την Μαρουσώ Σιγάλα και εγκαταστάθηκαν  στην Κόρινθο.  Το 1937 στάλθηκε στη Γαλλία για μετεκπαίδευση. Έλαβε μέρος και στον Ελληνοϊταλικό πόλεμο του 1940 ως Ταγματάρχης του 40ου συντάγματος Ευζώνων και διακρίθηκε για τις διοικητικές ικανότητες και την αυτοθυσία του κερδίζοντας το σεβασμό και την εκτίμηση των στρατιωτών του. Κατά τη διάρκεια του πολέμου τιμήθηκε με το με αριστείο ανδρείας το 1941.

Αντιστασιακή δράση
Συνδέθηκε με την οργάνωση Ε.Σ. («Εθνικός Στρατός») και συγκρότησε ανεξάρτητη ομάδα στα όρια Κορινθίας και Αργολίδας η οποία αργότερα αυτοδιαλύθηκε, κατόπιν απαίτησης του ΕΛΑΣ σύμφωνα με το Σύμφωνο του Δυρραχίου. Ο Βαζαίος με λίγους αξιωματικούς και οπλίτες του Ε.Σ προσχωρούν στον ΕΛΑΣ, όπου διετέλεσε στρατιωτικός διοικητής του 6ου Συντάγματος  της III Μεραρχίας του ΕΛΑΣ Πελοποννήσου. Πήρε μέρος σε πολλές μάχες με τον ΕΛΑΣ, όπως η Μάχη της Στυμφαλίας, ενώ στην απελευθέρωση του Αχλαδόκαμπου έδωσε μάχη με τα τάγματα ασφαλείας αφού προηγουμένως τα κάλεσε ανεπιτυχώς να παραδοθούν. Πολέμησε και στα Δεκεμβριανά (ως διοικητής του 6ου Συντάγματος(έφθασε στην Αθήνα στις 6/12/44).

Μεταπολεμικά
Φυλακίστηκε 10 μήνες στην Κόρινθο λίγο μετά τη συμφωνία της Βάρκιζας, ενώ από το 1946 εξορίστηκε στη Σέριφο, την Ικαρία, τη Θήρα και τη Μακρόνησο. Το 1947 παραπέμφθηκε σε δίκη με το αίτημα της απόταξης και την κατηγορία ότι συμμετείχε στο ΕΑΜ -ΕΛΑΣ. Η απόφαση ήταν καταδικαστική και ξαναεξορίστηκε στη Μακρόνησο ως το 1951. Λόγω της συμμετοχής του στο ΕΑΜ, υπέστη έκπτωση του βαθμού του και στέρηση της στρατιωτικής του σύνταξης. Το 1952 αποκαταστάθηκε στον ΕΣ ως αντ/χης ε.α, αφού έκανε δήλωση εγγράφως ότι παρασύρθηκε και κακώς έπραξε παραμένοντας στον ΕΛΑΣ.  Τις εμπειρίες του από τον αγώνα κατά των κατακτητών τις συμπεριέλαβε στο βιβλίο του Τα άγνωστα παρασκήνια της Εθνικής Αντιστάσεως εις την Πελοπόννησον (σελ.137), που εκδόθηκε στην Κόρινθο το 1961 από την Εφημερίδαν της Κορίνθου.

Παραπομπές

Πηγές
 Εμ. Βαζαίος: Τα άγνωστα παρασκήνια της Εθνικής Αντιστάσεως εις την Πελοπόννησον, Κόρινθος 1961
 Θηραϊκά νέα, τεύχος Οκτωβρίου 1997 
 Ηλία Παπαστεργιόπουλου: Ο Μωρηάς στα όπλα (Εθνική Αντίσταση 1941-1944), Έρευνα και Κριτική της Νεοελληνικής ιστορίας, εξάτομο, Αθήνα 1965-1980

Μέλη του ΕΛΑΣ
Έλληνες αξιωματικοί επίλεκτων δυνάμεων
Ακίτο Νακατσούκα

Ο Ακίτο Νακατσούκα (, Χέπμπορν: Nakatsuka Akito), επίσης γνωστός ως Τσουκάσαν (Tsukasan), είναι Ιάπωνας μουσικοσυνθέτης γνωστός για τα έργα του για την Nintendo. Ο Νακατσούκα δουλεύει στην Nintendo από το 1984, ξεκινώντας με το Devil World. Τα πιο γνωστά του έργα είναι στο Zelda II: The Adventure of Link και στο Mike Tyson's Punch-Out!!. Επίσης, συνέθεσε την μουσική για το Super GameBoy.

Ο Νακατσούκα πρώτα χρησιμοποίησε μία μηχανή ηχου γραμμένη από τον Γιούκιο Κανεόκα, που το πιο πιθανό ήταν προγραμματισμένη από τον Κότζι Κόντο. Έπειτα όμως προγραμμάτισε τη δική του μηχανή ήχου με την χρήση συμβολικής γλώσσας, εφόσον ήταν μόνος τρόπος να δημιουργηθεί μουσική για βιντεοπαιχνίδια τότε.

Έργα

Παραπομπές

Εξωτερική σύνδεσμοι
  http://www.nintendo.co.jp/nom/0106/asobu/interv/talk/page02.html - Ιαπωνική Συνέντευξη

Ιάπωνες συνθέτες
Mario
The Legend of Zelda
Συνθέτες βιντεοπαιχνιδιών
Εθνική Σιέρα Λεόνε (ποδόσφαιρο ανδρών)

Η εθνική ομάδα ποδοσφαίρου της Σιέρα Λεόνε εκπροσωπεί την Σιέρα Λεόνε στις διεθνείς ποδοσφαιρικές διοργανώσεις. Τελεί υπό τον ελεγχο της Ποδοσφαιρικής Ομοσπονδίας Σιέρα Λεόνε (SLAFA), η οποία είναι μέλος της Ποδοσφαιρικής Ένωσης Δυτικής Αφρικής (WAFU) και της Αφρικανικής Συνομοσπονδίας Ποδοσφαίρου (CAF). Δεν έχει προκριθεί ποτέ σε τελική φάση Παγκοσμίου Κυπέλλου.

Ιστορία 
Το πρώτο παιχνίδι της ομάδας δόθηκε στις 10 Αυγούστου 1949 με αντίπαλο τη Νιγηρία, από την οποία έχασε με 2-0.

Παγκόσμιο Κύπελλο 
Παγκόσμιο Κύπελλο Ποδοσφαίρου 1930 με Παγκόσμιο Κύπελλο Ποδοσφαίρου 1970 – Δεν συμμετείχε
Παγκόσμιο Κύπελλο Ποδοσφαίρου 1974 με Παγκόσμιο Κύπελλο Ποδοσφαίρου 1986 – Δεν προκρίθηκε
Παγκόσμιο Κύπελλο Ποδοσφαίρου 1990 – Δεν συμμετείχε
Παγκόσμιο Κύπελλο Ποδοσφαίρου 1994 – Αποσύρθηκε
Παγκόσμιο Κύπελλο Ποδοσφαίρου 1998 με Παγκόσμιο Κύπελλο Ποδοσφαίρου 2014 – Δεν προκρίθηκε'

Εξωτερικοί σύνδεσμοι 
Sierra Leone  at FIFA
Sierra Leone at National-Football-Teams.com

Εθνική Σιέρα Λεόνε (ποδόσφαιρο)
Αλ Νασρ Σαλάλα

Η Αλ Νασρ (Σαλάλα) είναι μια ποδοσφαιρική ομάδα από την πόλη Σαλάλα στο Ομάν. Ιδρύθηκε το 1970. Είναι μια από τις πιο πετυχημένες ομάδες της χώρας, μαζί με την "Ντοφάρ". Δεν έχει διαβαθμιστεί ποτέ στη δεύτερη κατηγορία από την ίδρυση της. Έχει κατακτήσει 5 πρωταθλήματα Ομάν (1980, 1981, 1989, 1998, 2004) και 4 κύπελλα Ομάν (1995-96, 2000–01, 2002–03, 2005–06). Έχει μία συμμετοχή στο Κύπελλο Πρωταθλητριών Ποδοσφαίρου Ασίας (1991, ομίλους), μία συμμετοχή στο Κύπελλο Ασιατικής Ομοσπονδίας Ποδοσφαίρου (2006, προημιτελικά) και μία συμμετοχή στο Κύπελλο Κυπελλούχων Ασίας (1996-97, προημιτελικά).

Εξωτερικοί σύνδεσμοι
  Official Site
  Info About the Club on Kooora
  Info About the Club on SportsOman
  Info About the Squad on Kooora
 Historic final between Al-Nasr and Dhofar in 2002

Ιδρύσεις ποδοσφαιρικών ομάδων το 1970
Εθνική Μπενίν (ποδόσφαιρο ανδρών)

Η εθνική ομάδα ποδοσφαίρου του Μπενίν αντιπροσωπεύει το Μπενίν στις διεθνείς ποδοσφαιρικές διοργανώσεις. Ελέγχεται από την Ομοσπονδία Ποδοσφαίρου του Μπενίν (FBF). Μέχρι το 1975 ήταν γνωστή σαν Εθνική Δαχομέης, όταν η Δαχομέη έγινε Μπενίν. Δεν έχει συμμετάσχει ποτέ στην τελική φάση του Παγκοσμίου Κυπέλλου αλλά συμμετείχε στην τελική φάση τριών διοργανώσεων του Κυπέλλου Εθνών Αφρικής (2004, 2008, 2010). Αγωνίζεται με κίτρινη στολή εντός και πράσινη εκτός.

Εξωτερικοί σύνδεσμοι 
 Επίσημη ιστοσελίδα

Εθνική Μπενίν (ποδόσφαιρο)
Λίμνη Ιζνίκ

Η Λίμνη Ιζνίκ ή λίμνη Νίκαιας (τούρκικα: İznik Gölü) είναι λίμνη στην επαρχία Μπούρσας, στην Τουρκία. Καταλαμβάνει έκταση περίπου 32 χλμ μήκος και 10 χλμ πλάτος με μέγιστο βάθος περίπου 80 μ. Με έκταση 298 τετραγωνικά χιλιόμετρα είναι η πέμπτη μεγαλύτερη στη Τουρκία. Η πόλη Ιζνίκ (ιστορικά γνωστή ως Νίκαια Βιθυνίας) κείται στο ανατολικό άκρο της.

Ιστορία

Στην ελληνική μυθολογία, κατά τη διάρκεια του τρωικού πολέμου την περιοχή γύρω από τη λίμνη κατείχαν οι Φρύγες, οι οποίοι έστειλαν στρατεύματα προς βοήθεια του βασιλέα Πριάμου, υπό τους Φόρκυ και Ασκάνιο.

Το 1920 η περιοχή ήταν γνωστή για την παραγωγή ρυζιού

Παραπομπές

Εξωτερικοί σύνδεσμοι

Ιζνίκ
Φόρκυς (Τρωικός Πόλεμος)

Στην ελληνική μυθολογία, ο Φόρκυς ήταν Φρύγας σύμμαχος του βασιλέα Πριάμου στον Τρωικό πόλεμο. Ο Φόρκυς εμφανίζεται στην Ιλιάδα ως ηγέτης των Φρυγών, γιος του Φαίνοπα. Ωστόσο, η Βιβλιοθήκη του Ψευδο-Απολλόδωρου τον αναφέρει ως γιο του Αρετάωνα και αδελφό του Ασκάνιου, άλλου Φρύγα ηγέτη. Ο Φόρκυς ταυτίζεται ως σύμμαχος των Τρώων από τα λόγια που τού απευθύνει ο Έκτορας στο Βιβλίο 17 της Ιλιάδας.. Σκοτώθηκε στη μάχη από τον Έλληνα ήρωα Αίαντα.

Ο Φόρκυς αναφέρεται από τον Παυσανία στο Έλλάδος περιήγησις: ο συγγραφέας εξηγεί ότι ο Φόρκυς δεν φέρει ασπίδα στην Ιλιάδα γιατί φορούσε διπλή πανοπλία, που θεωρείτο ότι παρείχε ικανή προστασία στη μάχη

Παραπομπές

Φόρκυς
Αθλητικό Κέντρο Σπύρος Κυπριανού

To Αθλητικό Κέντρο Σπύρος Κυπριανού (γνωστό επίσης σαν Παλαί ντε σπορ) είναι η μεγαλύτερη και πιο επιβλητική πολυδύναμη αθλητική αρένα στη Κύπρο. Πήρε το όνομα της από τον πρώην πρόεδρο της Κυπριακής Δημοκρατίας, Σπύρος Κυπριανού.

Περιλαμβάνει κεντρική αίθουσα αθλοπαιδιών και ομαδικών αθλημάτων (καλαθόσφαιρα, πετοσφαίριση, χειροσφαίριση, φούτσαλ), αίθουσες πυγμαχίας, πάλης, τζούντο, τοιχοσφαίρισης, πολεμικών τεχνών, ενόργανης γυμναστικής και επιτραπέζιας αντισφαίρισης, γυμναστήριο, ηλεκτρονικό πίνακα, αίθουσα άρσης βαρών, δημοσιογραφικά θεωρεία για τηλεοράσεις, ραδιόφωνα και γραπτό τύπο, αίθουσα τηλεπικοινωνιών, ιατρείο, αίθουσα σάουνα και αίθουσα ντόπινγκ κοντρόλ, αίθουσα γραμματείας, κυλικείο, αποδυτήρια και άλλες αίθουσες.

Το έργο πραγματοποιήθηκε από τον Κυπριακό Οργανισμό Αθλητισμού. Βρίσκεται στα βόρεια της Λεμεσού, κοντά στα Κάτω Πολεμίδια Λεμεσού και κατά μήκος του δρόμου Λεμεσού-Τροόδους. Η κατασκευή του έργο ξεκίνησε στα τέλη του 2002 και ολοκληρώθηκε στα τέλη του 2005, με συνολικό κόστος περίπου 8,5 εκατομμύρια λίρες Κύπρου.

Το κέντρο έχει ήδη φιλοξενήσει σημαντικά αθλητικά γεγονότα όπως το FIBA Europe all-star game το 2006 και το 2007. Επίσης, φιλοξένησε το επιτελεί του Rally Κύπρου. Η αρένα φιλοξένησε τα Μέσα Μαζικής Ενημέρωσης και τους οργανωτές του ράλι, ενώ ο χώρος στάθμευσης ήταν η περιοχή για τις διοργανώτριες ομάδες WRC.

Η αρένα φιλοξένησε το διαγωνισμό Junior Eurovision Song Contest 2008. Η κεντρική αρένα μπορεί να φιλοξενήσει περισσότερους από 6255 θεατές και τουλάχιστον 42 αναπηρικά τροχοκαθίσματα. Επιπρόσθετα, το κέντρο χρησιμοποιείται ειδικά για τις αθλητικές διοργανώσεις των τοπικών σχολείων της ευρύτερης περιοχής της Λεμεσού.

Ακόμη, αποτελεί την έδρα των πετοσφαιρικών ομάδων Νέα Σαλαμίνα και ΑΕΚ Καραβά-Λάμπουσα.

Παραπομπές

Εξωτερικοί σύνδεσμοι
Επίσημη ιστοσελίδα
Αθλητικό Κέντρο "Σπύρος Κυπριανού"

Καλαθοσφαίριση στην Κύπρο
Κλειστά στάδια στην Κύπρο
Νέα Σαλαμίνα Αμμοχώστου
Κτίρια και κατασκευές στην Επαρχία Λεμεσού
Δήμος Λεμεσού
Προεδρικό διάταγμα

Προεδρικό διάταγμα καλείται στην ελληνική έννομη τάξη το θέσπισμα που εκδίδεται από τον Πρόεδρο της Δημοκρατίας ως Αρχηγό του Κράτους.
Γενικά, τα διατάγματα είναι πράξεις που εκδίδονται αποκλειστικά από τον ανώτατο άρχοντα του κράτους. Κατά τις περιόδους της βασιλείας στην Ελλάδα, ο εκάστοτε Βασιλέας (ή ελλείψει αυτού, ο διορισμένος Αντιβασιλέας) εξέδιδε τα αντίστοιχα βασιλικά διατάγματα.
Τα προεδρικά διατάγματα διακρίνονται στις ακόλουθες τρεις κατηγορίες:

-στα κανονιστικά προεδρικά διατάγματα, τα οποία περιέχουν κανόνες δικαίου και εκδίδονται ύστερα από ειδική ή γενική νομοθετική εξουσιοδότηση,

-στα εκτελεστικά προεδρικά διατάγματα, τα οποία εκδίδονται για την εκτέλεση νόμων,

-στα ρυθμιστικά προεδρικά διατάγματα, τα οποία εκδίδονται στα πλαίσια των αρμοδιοτήτων του Προέδρου της Δημοκρατίας ως ρυθμιστή του πολιτεύματος (προεδρικό διάταγμα διάλυσης της Βουλής, διορισμού κυβερνήσεως κ.λπ.). 

Τα προεδρικά διατάγματα, όπως κάθε πράξη του Προέδρου της Δημοκρατίας πρέπει να φέρουν προσυπογραφή του αρμοδίου υπουργού (η περισσοτέρων του ενός αρμοδίων υπουργών). Ο κανόνας της προσυπογραφής κάθε πράξεως του Προέδρου της Δημοκρατίας από μέλος της κυβερνήσεως συνέχεται με την αρχή του ανευθύνου του Προέδρου της Δημοκρατίας, σύμφωνα με την οποία ο Πρόεδρος της Δημοκρατίας δεν φέρει ευθύνη για τις πράξεις του. Οι ελάχιστες περιπτώσεις προεδρικών διαταγμάτων που δεν απαιτείται να προσυπογραφούν από αρμόδιο υπουργό αφορούν ρυθμιστικά διατάγματα και απαριθμούνται περιοριστικώς στο Σύνταγμα.

Επιπλέον, δύο ακόμη ιστορικές κατηγορίες διαταγμάτων ήταν:

- τα οργανωτικά διατάγματα, τα οποία ρύθμιζαν θέματα σχετικά με την εσωτερική αποκλειστικά διάρθρωση και λειτουργία των κρατικών υπηρεσιών και των δημόσιων οργανισμών (χωρίς υπουργική προσυπογραφή και ύστερα από γνωμοδότηση ανώτατου συμβουλίου αποτελούμενου εν μέρει από δικαστικούς λειτουργούς). Καταργήθηκαν με τη συνταγματική αναθεώρηση του 1986 και

- τα νομοθετικά διατάγματα, τα οποία ρύθμιζαν εξαιρετικά επείγοντα και απρόβλεπτα ζητήματα, που έχρηζαν αναγκαίας νομοθετικής διευθέτησης, ύστερα από πρόταση και προσυπογραφή του Υπουργικού Συμβουλίου και χωρίς την πρότερη έγκριση της Βουλής. Αντικαταστάθηκαν από τις πράξεις νομοθετικού περιεχομένου, που προβλέπει το ισχύον Σύνταγμα.

Αν και σήμερα δεν προβλέπονται, εν τούτοις έχουν διατηρηθεί στην ελληνική έννομη τάξη, όσα νομοθετικά διατάγματα δεν αντίκεινται στις διατάξεις του ισχύοντος Συντάγματος (Άρθρο 111, παρ. 1).
Τα νομοθετικά διατάγματα έχουν ισχύ τυπικού νόμου και κατά κανόνα εκδίδονταν σε ανώμαλες ή μεταβατικές πολιτειακές καταστάσεις του κράτους ή όταν τα νομοθετικά σώματα απουσίαζαν ή δεν ήταν σε σύνοδο και κατ' εξαίρεση προβλέπονταν από το Σύνταγμα.

Δείτε επίσης
 Νομοπαραγωγική διαδικασία
 Νομοθετικό διάταγμα

Παραπομπές

Νόμοι
Συνταγματικό Δίκαιο
Καμπουσκόρπ ΣΚΠ

Η Καμπουκσπόρπ, είναι μια ποδοσφαιρική ομάδα από τη Λουάντα, Ανγκόλα. Ιδρύθηκε το 1994 από τν πρόεδρο και ιδιοκτήτη της ομάδας Bento dos Santos Kangamba. Έδρα της ομάδας είναι το Estádio dos Coqueiros στη Λουάντα. Το 2005 συμμετείχε για πρώτη φορά στη Girabola, την ανώτατη κατηγορία της χώρας. Μεγαλύτερη επιτυχία της ομάδας είναι η δεύτερη θέση στην Girabola την περίοδο 2011 με 56 βαθμούς, μόλις δύο λιγότερους από την πρωταθλήτρια, εξασφαλίζοντας τη συμμετοχή της στο CAF Champions League. Διάσημος ποδοσφαιριστής της ομάδας είναι κάτοχος της Χρυστής μπάλας, Ριβάλντο, ο οποίος υπέγραψε στην ομάδα τον Ιανουάριο του 2012.

Παραπομπές

Εξωτερικοί σύνδεσμοι
Επίσημη ιστοσελίδα
ZeroZero profile & squad
Soccerway Profile

Ποδοσφαιρικές ομάδες Ανγκόλας
Ιδρύσεις ποδοσφαιρικών ομάδων το 1994
Μοναστήρι Ντονσκόι

Το Μοναστήρι του Ντονσκόι (ρωσικά:Донско́й монасты́рь) βρίσκεται στη Μόσχα της Ρωσίας.

Ιδρύθηκε από τον τσάρο Φιοντόρ το 1591.

Είναι ιδιαίτερα δημοφιλής προορισμός για τους Μοσχοβίτες, καθώς αυτοί αναζητούν τις ορθόδοξες ρίζες τους, αλλά και την επανασύνδεσή τους με το ιστορικό τους παρελθόν.

Κοιμητήριο
Υπάρχουν συνολικά δύο κοιμητήρια τα οποία βρίσκονται σε κοντινή απόσταση του μοναστηριού: το Νέο Κοιμητήριο του Ντονσκόι, το οποίο ιδρύθηκε τον 19ο αιώνα, και το Παλαιό Κοιμητήριο του Ντονσκόι, το οποίο βρίσκεται εντός του περιτοιχισμένου χώρου του μοναστηριού.

Ζοζέφ Μποβέ (1784-1834), αρχιτέκτονας
Στις 3 Οκτωβρίου 2005 τα λείψανα του στρατηγού Αντόν Ιβάνοβιτς Ντενίκιν θάφτηκαν σε τάφο του κοιμητηρίου του μοναστηριού, όχι μακριά από από αυτόν του Ρώσου φιλοσόφου Ιβάν Ιλίγιν, η ταφή του οποίου έλαβε χώρα, επίσης, στις 3 Οκτωβρίου.
Στο ίδιο αυτό κοιμητήριο, υπάρχει επίσης ο τάφος του ποιητή Ιβάν Τσμέλεφ, ο οποίος πέθανε στην εξορία και θάφτηκε το 2000. Προτού πεθάνει, ο Ιβάν Τσμέλεφ είχε αποστείλει μια φωτογραφία στον Ντενίκιν, στο πίσω μέρος της οποίας είχε γράψει: « Πιθανώς θα ξαναβρεθούμε κάποια μέρα στην Μόσχα ».
Πρίγκιπας Μπόρις Γκαλίτζιν (1769-1812), Ρώσος στρατηγός του οποίου τα λείψανα μεταφέρθηκαν στο Ντονσκόι το 1936
Ιβάν Ιλίγιν (1883-1954), ποιητής
Νικολάι Ζουκόφσκι (1847-1921)
Βασίλι Κλιουτσέφσκι (1841-1911), ιστορικός
Βλαντλιμιρ Οντογιέφσκι (1803-1869), ακαδημαϊκός
Βασίλι Περόφ (1834-1882), ζωγράφος
Αλεξάντρ Σολζενίτσιν (1918-2008), βραβείο Νόμπελ λογοτεχνίας
Βλαντίμιρ Σολογκούμπ (1813-1882), διπλωμάτης και ακαδημαϊκός
Αλεξάντρ Σουμαρόκοφ (1717-1777), ποιητής και συγγραφέας
Πιότρ Τσαντάγιεφ (1794-1856)
Πατριάρχης Τύχων της Μόσχας, κρατούμενος στο μοναστήρι πριν τον θάνατό του
Πρίγκιπας Σεργκέι Τρουμπετσκόι (1862-1905), φιλόσοφος.
Πρίγκιπας Αλέξανδρος της Ιμερετίας (1674 - 1711), συγγραφέας, αξιωματικός.

Εικόνες 

Τα μνημειώδη και πρωτοποριακά ανάγλυφα του Αλεξάντρ Λογκανόφσκι (1812-1855) που διακοσμούσαν τα εξωτερικά τείχη του Καθεδρικού του Ιησού-Σωτήρος πριν από την καταστροφή του η οποία διετάχθη από τον Στάλιν βρίσκονται εντός των τειχών του μοναστηριού. Ο Ορθόδοξος Καθεδρικός της Μόσχας ανακατασκευάστηκε την περίοδο 1995-2000.

Εξωτερικοί σύνδεσμοι
 

Ντονσκοι
Οριέντε Πετρολέρο

Η Οριέντε Πετρολέρο είναι μια βολιβιανή ποδοσφαιρική ομάδα από τη Σάντα Κρους. Ιδρύθηκε στις 5 Νοεμβρίου 1955 από εργάτες της Βολιβιανής εταιρείας πετρελαίου, Αγωνίζεται στο χωρητικότητας 38.000 θέσεων Εστάδιο Ταχουίτσι Αγιλέρα. Η Οριέντε ήταν 4 φορές πρωταθλήτρια Βολιβίας (1970, 1990, 2001, 2010) και άλλες 2 κυπελλούχος (2003, 2005). Είναι η δεύτερη βολιβιανή ομάδα που συμμετείχε στα προημιτελικά του Κόπα Λιμπερταδόρες (1988). Συνολικά έχει 19 εμφανίσεις στο Κόπα Λιμπερταδόρες. Ακόμη, έχει δύο εμφανίσεις στο Κόπα Σουδαμερικάνα και άλλες 2 στο Κόπα ΚΟΝΜΕΜΠΟΛ (1992, 1994).

Εξωτερικοί σύνδεσμοι
 DaleOoo Sitio Oficial del Hincha

Ιδρύσεις ποδοσφαιρικών ομάδων το 1955
Οριέντε Πετρολέρο
Ποδοσφαιρικές ομάδες Βολιβίας
Εθνική Γκάμπιας (ποδόσφαιρο ανδρών)

Η εθνική ομάδα ποδοσφαίρου της Γκάμπιας εκπροσωπεί τη Γκάμπια στις διεθνείς ποδοσφαιρικές διοργανώσεις. Ελέγχεται από την Ποδοσφαιρική Ομοσπονδία Γκάμπιας. Μέχρι το 1965, η ομάδα και η χώρα ήταν γνωστές σαν Βρετανική Γκάμπια (British Gambia). Δεν προκρίθηκε ποτέ σε τελική φάση Παγκοσμίου Κυπέλλου Ποδοσφαίρου ή Κυπέλλου Εθνών Αφρικής.

Πρώτα παιχνίδια 
Η ομάδα έδωσε τον πρώτο αγώνας της στις 5 Δεκεμβρίου 1962, νικώντας με 3-2 τη γειτονική Σενεγάλη, εντός έδρας σε φιλικό αγώνα. Το Νοέμβριο του 1968 αντιμέτωπισε την Σιέρα Λεόνε σε ένα φιλικό αγώνα και έχασε με 2-1. Τον Απρίλιο του 1971 αντιμετώπισε την ίδια ομάδα εκτός έδρας και έχασε με 3-1.

Εξωτερικοί σύνδεσμοι 
 Gambia FA
 Gambia  at the FIFA website.
  Gambia at CAF Online

Εθνική Γκάμπιας (ποδόσφαιρο)
Εθνική Γουινέας (ποδόσφαιρο ανδρών)

Η εθνική ομάδα ποδοσφαίρου της Γουινέας εκπροσωπεί την Γουινέα στις διεθνείς ποδοσφαιρικές διοργανώσεις. Ελέγχεται από την Ομοσπονδία Ποδοσφαίρου της Γουινέας. Δεν έχει προκριθεί ποτέ στην τελική φάση του Παγκοσμίου Κυπέλλου Ποδοσφαίρου. Η καλύτερη θέση της ομάδας στο Κύπελλο Εθνών Αφρικής ήταν η δεύτερη θέση στο 1976. Σε άλλες 3 περιπτώσεις έφτασε τα προημιτελικά του τουρνουά (2004, 2006, 2008).

Πρώτοι αγώνες 
Η Γουινέα έκανε το ποδοσφαιρικό της ντεμπούτο στις 2 Οκτωβρίου 1960 στα Παιχνίδια Δυτικής Αφρικής 1960 στη Νιγηρία, όπου έχασε 4-1 από τους γηπεδούχους. Το επόμενο παιχνίδι της ομάδας ήταν το εντός έδρας φιλικό παιχνίδι με την Ανατολική Γερμανία, στις 16 Δεκεμβρίου 1960, όπου έχασε με 3-2.

Εξωτερικοί σύνδεσμοι 
 Επίσημη ιστοσελίδα

Εθνική Γουινέας (ποδόσφαιρο)
Εθνική Ελ Σαλβαδόρ (ποδόσφαιρο ανδρών)

Η εθνική ομάδα ποδοσφαίρου του Ελ Σαλβαδόρ εκπροσωπεί το Ελ Σαλβαδόρ στις διεθνείς ποδοσφαιρικές διοργανώσεις. Τελεί υπό τον έλεγχο της Ομοσπονδίας Ποδοσφαίρου Ελ Σαλβαδόρ (FESFUT).

Ιστορία 
Το 1899, η Σάντα Άνα και το Σαν Σαλβαδόρ συναντήθηκαν για τον πρώτο ποδοσφαιρικό αγώνα που έγινε στο Ελ Σαλβαδόρ. Η εθνική Ελ Σαλβαδόρ έδωσε το πρώτο της παιχνίδι το Σεπτέμβριο του 1921, όταν συμμετείχε στο Τορνέο ντελ Σεντενάριο. Συμμετείχε δύο φορές σε τελική φάση Παγκοσμίου Κυπέλλου, μία στο Παγκόσμιο Κύπελλο του 1970, όπου στα προκριματικά αντιμετώπισε, μεταξύ άλλων, τη μισητή αντίπαλό Ονδούρα με αποτέλεσμα το ξέσπασμα του πολέμου του ποδοσφαίρου διάρκειας 100 ωρών και μία στο Παγκόσμιο Κύπελλο του 1982, αλλά ποτέ δεν προκρίθηκε από τους ομίλους.

Στάδιο 
Έδρα της εθνικής ομάδας είναι το Εστάδιο Κουσκατλάν, χωρητικότητας 44.836 θεατών, το οποίο βρίσκεται στο Σαν Σαλβαδόρ, όπου στα προκριματικά αντιμετώπισε και τη μισητή αντίπαλό Ονδούρα με αποτέλεσμα το ξέσπασμα του πολέμου του ποδοσφαίρου διάρκειας 100 ωρών

Παραπομπές

Εξωτερικοί σύνδεσμοι 
 

Εθνική Ελ Σαλβαδόρ (ποδόσφαιρο)
Εθνική Ζιμπάμπουε (ποδόσφαιρο ανδρών)

Η εθνική ομάδα ποδοσφαίρου της Ζιμπάμπουε εκπροσωπεί τη Ζιμπάμπουε στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Ζιμπάμπουε. Έδρα της ομάδας είναι το Εθνικό Αθλητικό Στάδιο.

Ιστορία
Δεν προκρίθηκε ποτέ σε τελική φάση του Παγκοσμίου Κυπέλλου Ποδοσφαίρου. Στο Κύπελλο Εθνών Αφρικής προκρίθηκε για πρώτη φορά το 2004.

Στάδιο
Η εθνική ομάδα διεξάγει τους εντός έδρας αγώνες της στο Εθνικό Αθλητικό Στάδιο, χωρητικότητας 60.000 θεατών, που βρίσκεται στην πρωτεύουσα Χαράρε.

Παραπομπές

Εξωτερικοί σύνδεσμοι

Zimbabwe Football Association official site
Sports news TalkZimbabwe

Εθνική Ζιμπάμπουε (ποδόσφαιρο)
Εθνική Ιράκ (ποδόσφαιρο ανδρών)

Η εθνική ομάδα ποδοσφαίρου του Ιράκ εκπροσωπεί το Ιράκ στο διεθνές ποδόσφαιρο από το 1948. Ελέγχεται από την Ιρακινή Ποδοσφαιρική Ομοσπονδία (IFA). Είναι η πιο πετυχημένη εθνική ομάδα στην Αραβική Ένωση, έχοντας κερδίσει τέσσερα Αραβικά Κύπελλα Εθνών (1964, 1966, 1985, 1988). Επιπρόσθετα, έχει κερδίσει το Ασιατικό Κύπελλο Ποδοσφαίρου 2007, το Χρυσό Μετάλλιο των Αγώνων Ασίας (1982), 3  Κύπελλα Εθνών του Κόλπου (1979, 1984, 1988) και το Πρωτάθλημα Δυτικής Ασίας (2002). 

Έχει ανακηρυχθεί δύο φορές ομάδα της χρονιάς AFC, όντας η μόνη ομάδα από τη δυτική Ασία που έχει κερδίσει το βραβείο αυτό.

Εξωτερικοί σύνδεσμοι

 Official Iraq national football team on FIFA.com 
 Iraqi Football Picture Gallery & News - Official Iraq Football News Source  
 Iraq Abroad-Based Players Official Website 
 National & International Iraqi Information of Soccer - Iraq Football Archive 
 Iraqi Football News in Swedish 

Εθνική Ιράκ (ποδόσφαιρο)
Εθνικές ομάδες ποδοσφαίρου Ασίας
Εθνική Κουβέιτ (ποδόσφαιρο ανδρών)

Η εθνική ομάδα ποδοσφαίρου του Κουβέιτ εκπροσωπεί το Κουβέιτ στις διεθνείς ποδοσφαιρικές διοργανώσεις. Τελεί υπό τον έλεγχο Ποδοσφαιρικής Ομοσπονδίας Κουβέιτ (KFA).

Ιστορία
Η πρώτη συμμετοχή σε τελική φάση του Παγκοσμίου Κυπέλλου ήταν το 1982, όπου έφερε μία ισοπαλία με την Τσεχοσλοβακία αλλά έχασε από Αγγλία και Γαλλία. Στο Ασιατικό Κύπελλο Εθνών Ποδοσφαίρου έφτασε στον τελικό του 1976 και κατέκτησε το τρόπαιο το 1980. 

Η νίκη της Εθνικής Κουβέιτ επί του Μπουτάν το 2000 με 20–0 ήταν, μέχρι εκείνη τη χρονιά, η μεγαλύτερη νίκη στην ιστορία του διεθνούς ποδοσφαίρου. Το ρεκόρ τερματίστηκε το 2001, όταν η Εθνική Αυστραλίας (ποδόσφαιρο ανδρών) κέρδισε την Τόνγκα με 22–0.

Στάδιο
Έδρα της εθνικής ομάδας είναι το Διεθνές Στάδιο Τζαμπέρ Αλ Αχμάντ, χωρητικότητας 65.000 θεατών, που βρίσκεται στην πρωτεύουσα Πόλη του Κουβέιτ.

Παραπομπές

Εξωτερικοί σύνδεσμοι
Official Kuwait Football Site
Official Fans Forum Site

Εθνική Κουβέιτ (ποδόσφαιρο)
Εθνικές ομάδες ποδοσφαίρου Ασίας
Εθνική Κομορών (ποδόσφαιρο ανδρών)

Η εθνική ομάδα ποδοσφαίρου των Κομορών εκπροσωπεί τις νήσους Κομόρες σις διεθνείς ποδοσφαιρικές διοργανώσεις. Τελεί υπό τον έλεγχο της Ομοσπονδίας Ποδοσφαίρου Κομορών (FCF), η οποία δημιουργήθηκε το 1979 και εντάχθηκε στην Αφρικανική Συνομοσπονδία Ποδοσφαίρου (CAF) το 1979, ενώ έγινε μέλος της FIFA το 2005.
Ποδόσφιαρο στους Αγώνες Νήσων Ινδικού Ωκεανού 1979
Η ομάδα έδωσε τους πρώτους αγώνες της στους Αγώνες Νήσων Ινδικού Ωκεανού το 1979. Αυτοί ήταν οι μόνοι αγώνες που έδωσε μέχρι τα προκριματικά του Αραβικού Κυπέλλου Εθνών το 2009, τα οποία ξεκίνησαν το 2006. Αυτά τα δύο παιχνίδια ήταν τα πρώτα που έδωσε όντας αναγνωρισμένο μέλος της ΦΙΦΑ. Κέρδισε με 4-2 το Τζιμπουτί, που είναι η μεγαλύτερη νίκη στην ιστορία της. Το 2007, συμμετείχε για πρώτη φορά στα προκριματικά του Παγκοσμίου Κυπέλλου και του Κυπέλλου Εθνών Αφρικής, για τις διοργανώσεις του 2010, αλλά έχασε στον προκριματικό γύρο με συνολικό σκορ 2-10 από τη Μαγαδασκάρη.

Παραπομπές

Εξωτερικοί σύνδεσμοι 
Comoros  at FIFA.com
Bourtney, Barri. Comoros – List of International Matches± at RSSSF.com  (Last updated: January 31, 2008) 

Εθνική Κομόρες (ποδόσφαιρο)
Εθνική Μοζαμβίκης (ποδόσφαιρο ανδρών)

Η εθνική ομάδα ποδοσφαίρου της Μοζαμβίκης εκπροσωπεί τη Μοζαμβίκη στο διεθνές ποδόσφαιρο. Τελεί υπό τον έλεγχο της Ομοσπονδίας Ποδοσφαίρου Μοζαμβίκης. Έδρα της ομάδας αποτελεί το Εστάντιο ντο Ζίμπετο.

Ιστορία
Πρώτος παιχνίδι της ομάδας ήταν με αντίπαλο την Τανζανία το 1977, χάνοντας με 2–1. Δεν προκρίθηκε ποτέ στην τελική φάση του Παγκοσμίου Κυπέλλου. Ώστόσο, προκρίθηκε 4 φορές στο Κύπελλο Εθνών Αφρικής (1986, 1996, 1998, 2010). Και στις 4 περιπτώσεις αποκλείστηκε από τον πρώτο γύρο.

Στάδιο
Έδρα της εθνικής είναι το Εστάντιο ντο Ζίμπετο, χωρητικότητας 45.000 θεατών, που βρίσκεται στην πρωτεύουσα Μαπούτο.

Παραπομπές

Εξωτερικοί σύνδεσμοι
  Federação Moçambicana de Futebol 
 Mozambique at FIFA.com 
   Mozambique at CAF Online

Εθνική Μοζαμβίκης (ποδόσφαιρο)
Εθνική Μπουρκίνα Φάσο (ποδόσφαιρο ανδρών)

Η εθνική ομάδα ποδοσφαίρου της Μπουρκίνα Φάσο αντιπροσωπεύει την Μπουρκίνα Φάσο στις διεθνείς ποδοσφαιρικές διοργανώσεις. Τελεί υπό τον έλεγχο της Ομοσπονδίας Ποδοσφαίρου της Μπουρκίνα Φάσο (FBF). Η ομάδα αγωνίζεται στο Σταντ ντυ 4-Ουτ.

Ιστορία
Συμμετείχε για πρώτη φορά στο Κύπελλο Εθνών Αφρικής το 1978. Μέχρι το 1984 ήταν γνωστή ως εθνική ομάδα ποδοσφαίρου της Άνω Βόλτα. Δεύτερη εμφάνιση της στο Κύπελλο Εθνών Αφρικής έγινε το 1996. Το 1998, όταν η χώρα φιλοξένησε το Κύπελλο Εθνών Αφρικής, κατέκτησε την 4η θέση. Το 2013 έφτασε μέχρι τον τελικό της διοργάνωσης. Για πέντε συνεχόμενα τουρνουά, μεταξύ 1996 και 2004, προκρινόταν στην τελική φάση, φτάνοντας στα ημιτελικά το 1998.

Στάδιο
Έδρα της εθνικής ομάδας είναι το Σταντ ντυ 4-Ουτ, χωρητικότητας 35.000 θεατών, που βρίσκεται στην πρωτεύουσα Ουαγκαντουγκού.

Παραπομπές

Εξωτερικοί σύνδεσμοι
 Burkina Faso  at FIFA.com

Εθνική Μπουρκίνα Φάσο (ποδόσφαιρο)
Τσόνμπουκ Χιουντάι Μότορς

Η Τσόνμπουκ Χιουντάι Μότορς είναι επαγγελματική ποδοσφαιρική ομάδα από τη Νότια Κορέα. Έδρα της ομάδας είναι το Jeonju World Cup Stadium, χωρητικότητας 43.348 χιλιάδων θεατών. 

Έχει κατακτήσει 9 φορές το  πρωτάθλημα όντας η Πολυνίκης του θεσμού καθώς και 3 φορές το κύπελλο Κορέας. Επίσης, έχει κατακτήσει 2  Κύπελλα Πρωταθλητριών Ποδοσφαίρου Ασίας το 2006 και το 2016, όντας η πρώτη ομάδα από την Ανατολική Ασία που κέρδισε το τουρνουά, αφού άλλαξε η μορφή του το 2003. Το Δεκέμβριο του 2006 συμμετείχε και στο Παγκόσμιο Κύπελλο Συλλόγων.

Εξωτερικοί σύνδεσμοι

  Jeonbuk Hyundai Motors Official site
 Jeonbuk Hyundai Motors Twitter
 Jeonbuk Hyundai Motors at ROKfootball.com
 Supporters' community – Mad Green Boys

Τσονμπούκ Χιουντάι Μότορς
Ιδρύσεις ποδοσφαιρικών ομάδων το 1994
Σχολή Επιστήμης Φυσικής Αγωγής και Αθλητισμού Α.Π.Θ.

Η Σχολή Επιστήμης Φυσικής Αγωγής και Αθλητισμού (ΣΕΦΑΑ) είναι μια από τις 11 Σχολές του Αριστοτελείου Πανεπιστημίου Θεσσαλονίκης.

Χωρίζεται σε 2 Τμήματα:

 Τμήμα Επιστήμης Φυσικής Αγωγής και Αθλητισμού – Έδρα: Θεσσαλονίκη
 Τμήμα Επιστήμης Φυσικής Αγωγής και Αθλητισμού       – Έδρα: Σέρρες

Αποστολή των ΤΕΦΑΑ είναι:
Να καλλιεργούν και να προάγουν την επιστήμη της φυσικής αγωγής και του αθλητισμού με την ακαδημαϊκή και την εφαρμοσμένη διδασκαλία και έρευνα.
Να παρέχουν στους πτυχιούχους τα απαραίτητα εφόδια που θα τους εξασφαλίσουν άρτια κατάρτιση για την επιστημονική και επαγγελματική τους σταδιοδρομία.
Να συμβάλλουν στην πρόοδο του ελληνικού αθλητισμού και ταυτόχρονα να καλλιεργούν και να διαδίδουν την αθλητική ιδέα.
Να συμβάλλουν στη συνειδητοποίηση από τους πολίτες της σημασίας της φυσικής αγωγής ως βασικού παράγοντα για τη βελτίωση της ποιότητας ζωής.

Ιστορία 
Ιδρύθηκε τον Ιούνιο του 2013 βάσει του ΠΔ 98/2013 του Υπουργείου Παιδείας και Θρησκευμάτων και αποτελείται από τα δυο ΤΕΦΑΑ σε Θεσσαλονίκη και Σέρρες.

Προσωπικό 
Στα 2 τμήματα της Σχολής φοιτούν περίπου 4700 φοιτητές. Το Διδακτικό και Ερευνητικό Προσωπικό (Δ.Ε.Π.) της σχολής είναι περίπου 30 άτομα (Καθηγητές, Αναπληρωτές Καθηγητές, Επίκουροι Καθηγητές, Λέκτορες) στο ΤΕΦΑΑ Σερρών και περίπου 50 άτομα στο ΤΕΦΑΑ Θεσσαλονίκης. Επίσης το έργο των Καθηγητών συνεπικουρούν 25 περίπου Επιστημονικοί Συνεργάτες τις Σχολής. Τέλος άλλα 10 άτομα περίπου απασχολούνται ως διοικητικοί υπάλληλοι.

Εγκαταστάσεις 
Η διοίκηση της Σχολής Επιστήμης Φυσικής Αγωγής και Αθλητισμού (ΣΕΦΑΑ) στεγάζεται στον 1ο όροφο του νέου (γυάλινου) κτιριού στην Θέρμη Θεσσαλονίκης. Το Τμήμα Επιστήμης Φυσικής Αγωγής και Αθλητισμού (ΤΕΦΑΑ) Θεσσαλονίκης στεγάζεται στις νέες εγκαταστάσεις του ΑΠΘ στην Θέρμη Θεσσαλονίκης. Το Τμήμα Επιστήμης Φυσικής Αγωγής και Αθλητισμού (ΤΕΦΑΑ) Σερρών στεγάζεται στις νέες εγκατάστάσεις του ΑΠΘ στον Άγιο Ιωάννη Σερρών.

Σπουδές 
Τα 2 Τμήματα της Σχολής παρέχουν την δυνατότητα προπτυχιακών καθώς και μεταπτυχιακών σπουδών. Ειδικότερα, οι προπτυχιακές σπουδές έχουν διάρκεια τεσσάρων ετών (8 εξάμηνα) και οι μεταπτυχιακές σπουδές δυο έτη (4 εξάμηνα) στο ΤΕΦΑΑ Σερρών και ενάμισι έτος (3 εξάμηνα) στο ΤΕΦΑΑ Θεσσαλονίκης.

Παραπομπές

Εξωτερικοί Σύνδεσμοι
Ιστοσελίδα Αριστοτελείου Πανεπιστημίου Θεσσαλονίκης

Ιστοσελίδα Σχολής Επιστήμης Φυσικής Αγωγής και Αθλητισμού

Ιστοσελίδα Τμήματος Επιστήμης Φυσικής Αγωγής και Αθλητισμού (ΤΕΦΑΑ) Θεσσαλονίκης

Ιστοσελίδα Τμήματος Επιστήμης Φυσικής Αγωγής και Αθλητισμού (ΤΕΦΑΑ) Σερρών

Αριστοτέλειο Πανεπιστήμιο Θεσσαλονίκης
Τρίσεν

Το Τρίσεν είναι ο τρίτος μεγαλύτερος δήμος του Λίχτενσταϊν. Είναι η έδρα της ποδοσφαιρικής ομάδας ΦΚ Τρίσεν.

Βρίσκεται στους πρόποδες του Ρέτικον στον κώνο των ερειπίων μιας μεγάλης μετα-παγετώδους κατολισθήσεως και της παρακείμενης πεδιάδας του Ρήνου. Το υψηλότερο σημείο του δήμου, αλλά και ολόκληρης της χώρας είναι το το Γκράουσπιτζ με υψόμετρο 2599 μ. Το Τρίσεν συνορεύει με το Βαντούζ στα βόρεια, το Τρίζενμπεργκ στα βορειοανατολικά, το Μπαλζέρ στα νότια και το Γουάρταου στο ελβετικό Καντόνι του Σανκτ Γκάλεν στα δυτικά.

Το οικόσημο του δήμου αποτελείται από μια ασπίδα με τρεις επιχρισμένες ασημένιες σκύθους σε μπλε φόντο. Η σημαία του δήμου διαιρείται σε δύο πεδία, το άνω πεδίο είναι μπλε και το κάτω πεδίο ασήμι. Το λογότυπο του δήμου αποτελείται από δύο τετράγωνα που βρίσκονται το ένα πάνω στο άλλο: το επάνω περιέχει το οικόσημο του δήμου, ενώ το κάτω είναι χρωματισμένο ασήμι. Το δημοτικό οικόσημο έχει σχεδιαστεί με βάση με το οικόσημο των φον Τρίσουν, της παλαιότερης τοπικής ευγενούς οικογένειας στο Τρίσεν (αναφέρεται για πρώτη φορά το 1273).

Πόλεις του Λίχτενσταϊν
Νάνσυ Άτζραμ

Η Νάνσυ Άτζραμ (αραβικά: نانسي عجرم) (16 Μαΐου 1983) είναι πολυβραβευμένη Λιβανέζα τραγουδίστρια γεννημένη στην πρωτεύουσα του Λιβάνου, τη Βηρυτό.

Νικητές World Music Awards
Λιβανέζοι τραγουδιστές
Πρέσβεις Καλής Θέλησης της UNICEF
Αλ Αχλί ΣΚ

Η Αλ Αχλί ΣΚ (αραβικά: النادى الأهلى للرياضة البدنية) είναι αιγυπτιακός αθλητικός σύλλογος με έδρα την Κάιρο. Η ομάδα διεξάγει τους εντός έδρας αγώνες της στο Διεθνές Στάδιο Καϊρου, χωρητικότητας 75.000 θεατών. Μετέχει στην κορυφαία ποδοσφαιρική κατηγορία της χώρας, στο πρωτάθλημα της Αιγυπτιακής Πρέμιερ Λιγκ. Κύρια αντίπαλός της είναι η Ζάμαλεκ, ενώ αντιπαλότητα υπάρχει και με την Ισμαΐλι.

Ιδρύθηκε τον Απρίλιου του 1907. Το 2000, επιλέχθηκε από την Αφρικανική Συνομοσπονδία Ποδοσφαίρου ως η αφρικανική ομάδα του 20ου αιώνα. Αποτελεί την πρώτη ποδοσφαιρική ομάδα σε τίτλους παγκοσμίως έχοντας 142 στο σύνολο (119 εγχώριους και 23 διεθνείς).

Επιτυχίες
.

Εγχώριες

Αιγυπτιακή Πρέμιερ Λιγκ

Πρωταθλήτρια (42): 1948–49, 1949–50, 1950–51, 1952–53, 1953–54, 1955–56, 1956–57, 1957–58, 1958–59, 1960–61, 1961–62, 1974–75, 1975–76, 1976–77, 1978–79, 1979–80, 1980–81, 1981–82, 1984–85, 1985–86, 1986–87, 1988–89, 1993–94, 1994–95, 1995–96, 1996–97, 1997–98, 1998–99, 1999–2000, 2004–05, 2005–06, 2006–07, 2007–08, 2008–09, 2009–10, 2010–11, 2013–14, 2015-16, 2016-17, 2017-18, 2018-19, 2019-20
Πρωτάθλημα Καΐρου

Πρωταθλήτρια (15): 1924–25, 1926–27, 1927–28, 1930–31, 1933–34, 1934–35, 1935–36, 1936–37, 1937–38, 1938–39, 1941–42, 1942–43, 1947–48, 1949–50, 1957–58

Κύπελλο Αιγύπτου (* μοιρασμένοι)

Κυπελλούχος (37): 1923–24, 1924–25, 1926–27, 1927–28, 1929–30, 1930–31, 1936–37, 1939–40, 1941–42, 1942–43*, 1944–45, 1945–46, 1946–47, 1948–49, 1949–50, 1950–51, 1952–53, 1955–56, 1957–58*, 1960–61, 1965–66, 1977–78, 1980–81, 1982–83, 1983–84, 1984–85, 1988–89, 1990–91, 1991–92, 1992–93, 1995–96, 2000–01, 2002–03, 2005–06, 2006–07, 2016–17, 2019-20
Αιγυπτιακό Σούπερ Καπ

Νικήτρια (11): 2003, 2005, 2006, 2007, 2008, 2010, 2011, 2014, 2015, 2017, 2018
 Κύπελλο Σουλτάνου Χουσεΐν

Νικήτρια (7): 1923, 1925, 1926, 1927, 1929, 1931, 1938
 Κύπελλο Ηνωμένης Αραβικής Δημοκραρίας

Κυπελλούχος (1): 1961
 Κύπελλο Ομοσπονδίας Αιγύπτου

Νικήτρια (1): 1989

Διεθνείς

Αφρο-Ασιατικό Κύπελλο

Νικήτρια (1): 1988

ΚΑΦ Τσάμπιονς Λιγκ

Πρωταθλήτρια (10): 1982, 1987, 2001, 2005, 2006, 2008, 2012, 2013, 2020, 2021
Κύπελλο Κυπελλούχων Αφρικής

Κυπελλούχος (4): 1984, 1985, 1986, 1993
ΚΑΦ Σούπερ Καπ

Νικήτρια (7): 2002, 2006, 2007, 2009, 2013, 2014, 2020
ΚΑΦ Κονφεντερέησον Καπ

Νικήτρια (1): 2014

Αραβικό Κύπελλο Πρωταθλητριών

Νικήτρια (1): 1996
Αραβικό Κύπελλο Κυπελλούχων

Κυπελλούχος (1): 1993–94
Αραβικό Σούπερ Καπ

Αραβικό (2): 1997, 1998

Έμβλημα και χρώματα
Στις 3 Νοεμβρίου 1917, ο Μοχάμεντ Σαρίφ Σαμπρί Μπεκ, μέλος του συλλόγου, και ο βασιλιάς Φαρούκ, σχεδίασαν το πρώτο έμβλημα για τηνν Αλ Αχλί. Την εποχή εκείνη το έμβλημα κοσμείται με το αιγυπτιακό στέμμα στο επάνω άκρο, συμβολίζοντας τη βασιλική κυριαρχία της Αιγύπτου την εποχή εκείνη. Το 1952, τα στοιχεία του εμβλήματος μεταβλήθηκαν. Το 2007 παρουσιάστηκε ένα νέο έμβλημα.

Παραπομπές

Εξωτερικοί σύνδεσμοι

Αλ Αχλί ΣΚ
Ιδρύσεις ποδοσφαιρικών ομάδων το 1907
Ποδοσφαιρικές ομάδες Αιγύπτου